Leggur aukna áherslu á heilsársferðaþjónustu Gréta Sigurðardóttir hefur frá júní 2009 rekið gistiheimilið Bænir og Brauð í Stykkishólmi með góðum árangri . Gistiheimilið hefur verið uppbókað í allt sumar og mörgum verið vísað frá . Gréta er þess vegna bjartsýn á að það sé þörf á auknu gistirými í Hólminum en hún festi nýverið kaup á Egilshúsi , sögulegu og tignarlegu húsi í hjarta bæjarins . Þar mun opna ellefu herbergja hótel , vonandi fyrir næsta sumar . Gréta viðurkennir að auðvitað verði ólga í litlu bæjarfélagi þegar ákveðið er að hrófla við einhverju sem alltaf hefur verið , en bindur vonir við að bæjarbúar verði jákvæðir gagnvart hugmyndinni þegar upp verður staðið . Yfir nýmöluðu kaffi og vöfflum með hundasúrusultu settumst við niður með Grétu að Laufásvegi 1 og spurðum hana um þessa nýju fjarfestingu , velgengni Bæna og Brauðs og möguleikana á heilsársferðaþjónustu í Stykkishólmi . Viðtalið við Grétu Sigurðardóttur , sem nýlega festi kaup á Egilshúsi í Stykkishólmi , er í Skessuhorni vikunnar sem kom út í gær .